**Organizacija rada Osnovne škole Vodnjan – Scuola elementare Dignano**

**prema uputama za sprječavanje i suzbijanje epidemije Covid-19 vezano**

**za rad predškolskih ustanova, osnovnih i srednjih škola u školskoj godini 2020./2021.**

**Hrvatskog zavoda za javno zdravstvo i Ministarstva znanosti i obrazovanja od 24.08.2020.g.**

Škola radi u jednoj smjeni po Modelu A pošto prostorni i kadrovski uvjeti škole omogućuju takvu provedbu obrazovnog procesa. U slučaju pogoršanja epidemiološke situacije u školi i okolini, sukladno odluci nadležnih tijela, postoji mogućnost prelaska na mješoviti model nastave (Model B) odnosno onaj koji je u cijelosti na daljinu (Model C).

Za učenike koji spadaju u izrazito vulnerabilnu skupinu, o čemu nadležni liječnik izdaje potvrdu, kao i za učenike koji su odsutni s nastave u školi jer su Covid pozitivni ili su u samoizolaciji, nastava će se organizirati na daljinu.

Škola ima 25 razrednih odjela koji će koristiti 25 učionica opremljenih umivaonikom, tekućim sapunom, papirnatim ručnicima, košem za otpad s poklopcem i dozatorom s raskuživačem-dezinficijensom.

Škola ima 11 sanitarnih čvorova za učenike opremljenih tekućim sapunom, papirnatim ručnicima, košem za otpad s poklopcem i električnim sušilima za ruke, koje istovremeno mogu koristiti najviše dva učenika (osim onoga namijenjenoga osobama s invaliditetom).

Za ulaz i izlaz iz škole koristiti će 6 različitih ulaza/izlaza s postavljenim tepihom s raskuživačem.

Djelatnici će koristiti isključivo glavni ulaz/izlaz i to u različito vrijeme od učenika.

**Raspored ulaza u školu i korištenja učionica:**

**Ulaz kroz hodnik sportske dvorane**

8.b – 7.50 – učionica prirode/biologije/kemije

7.b – 8.00 – učionica likovne kulture/talijanskog jezika

7.a – 8.10 – učionica tehničke kulture/fizike/informatike

6.b – 8.20 – učionica glazbene kulture

**Glavni ulaz**

6.a – 7.50 – učionica matematike

5.b – 8.00 – učionica geografije/povijesti

6.c – 8.10 – učionica engleskog jezika

8.a – 8.20 – učionica hrvatskog jezika

**Mali glavni ulaz** (učionice nižih razreda)

1.a – 7.50

1.b – 8.00

3.a - 8.10

**Ulaz s parkirališta** (učionice nižih razreda)

2.a – 7.50

2.b – 8.00

4.a – 8.10

4.b – 8.20

**Ulaz u novi dio škole**

3.b – 7.40 – učionica broj 2

5.a – 7.50 – učionica broj 1

7.t – 8.00 – učionica broj 6

8.t – 8.10 – učionica broj 5

5.t – 8.20 – učionica broj 4

6.t – 8.30 – učionica broj 3

**Ulaz kroz hodnik koji povezuje stari i novi dio škole** (učionice nižih razreda)

1.t – 7.50

2.t – 8.00

3.t – 8.10

4.t – 8.20

Svaki razredni odjel boravi u svojoj učionici u kojoj ujedno i jedu užinu koju im dostavlja kuharica. Užina (odmor) je organizirana za sve odjele u različito vrijeme – od 9.00 do 11.00 sati. Učenici se ne kreću izvan učionice osim kada je to nužno (npr. odlazak na WC, u knjižnicu i slično).

Učenici ne mogu ulaziti u školske knjižnice, ali će imati mogućnost posuđivanja/vračanja knjiga kroz stakleni otvor koji dijeli školsku knjižnicu od hodnika u hrvatskim odjeljenjima, odnosno kroz vrata u talijanskim odjeljenjima, s tim da će biti ograničen maksimalan broj osoba (3) koje mogu čekati red u isto vrijeme i na propisanom razmaku od 1,5m.

Nastava tjelesne zdravstvene kulture odvijat će se pretežno na vanjskim terenima, a u slučaju vremenskih nepogoda odvijat će se u sportskoj dvorani koja je svojom površinom dovoljno velika za boravak najbrojnijeg razrednog odjela škole (22 učenika). Učenici neće koristiti svlačionice, nego će se presvlačiti u svojim učionicama (zasebno djevojčice i dječaci).

Nastava je, gdje god je to moguće, organizirana u obliku dvosata i trosata.

Nastava izbornih predmeta (informatika, katolički vjeronauk i njemački jezik) odvijat će se tako da se ne spajaju razredni odjeli već će se primijeniti model rotacije – za jedan razredni odjel nastava će biti organizirana u školi, a za drugi nastava na daljinu i obrnuto. Za izborni predmet islamski vjeronauk nastava će se odvijati isključivo na daljinu zbog miješanja prevelikog broja razrednih odjela.

Nastava dopunskog i dodatnog rada te izvannastavnih aktivnosti izvoditi će se također u školi (prema Modelu A).

Budući da se skupine međusobno ne smiju miješati, program produženog boravka će se (do poboljšanja epidemiološke situacije) organizirati samo za najmlađe učenike (1.a, 1.b i 1.t razred) u tri odvojene grupe. Škola u dogovoru s lokalnom zajednicom razmatra mogućnosti pružanja usluge i učenicima drugih razreda o čemu će roditelji biti naknadno obaviješteni.

Prijevoz učenika autobusom Pulaprometa i minibusima odvijat će se po uobičajenom voznom redu. Iznimka od toga je prvi dan škole kada će učenici, zbog ranijeg završetka nastave, imati organiziran prijevoz u 10.40 sati odnosno u 10.30 za oni koji koriste uslugu Pulaprometa.

Budući da se u učionicama viših razreda ne može u potpunosti osigurati propisani razmak od 1,5 m, učenici (od 5. do 8. razreda) i nastavnici obvezni su nositi maske. Svaki će učenik u tu svrhu dobiti dvije perive maske, ali molimo roditelje da prvi dan škole učenici dođu sa svojim maskama.